Intermarium

Intermarium (), myös Baltian-Mustanmeren liitto, oli puolalaisen valtiomiehen Józef Piłsudskin ensimmäisen maailmansodan jälkeen esittämä poliittinen idea liittovaltiosta, johon kuuluisivat Itä- ja Keski-Euroopan maat. Intermariumin tarkoituksena oli heikentää Venäjän keisarikunnan ja Neuvostoliiton valtaa pilkkomalla se pienempiin osiin. Intermariumiin olisi kutsuttu Viro, Latvia, Liettua, Puola, Valko-Venäjä, Ukraina, Unkari, Romania, Jugoslavia, Moldova ja Tšekkoslovakia.Oleksandr Koval, Jaryna Turchyn: National Interests of Ukraine in Implementing the Baltic-Black Sea Union Project International Youth Science Forum “Litteris et artibus” 23.–25.11.2017

Intermarium olisi toiminut Piłsudskin mukaan vastapainona venäläiselle ja saksalaiselle imperialismille. Intermarium tuki Piłsudskin ideaa prometeismista.

 Nykyaikana 
Nykyisin Itä- ja Keski-Euroopan maiden yhteistyötä edistää yhteistyöfoorumi Kolmen meren aloite, jonka ensimmäinen huippukokous pidettiin vuonna 2016 Kroatiassa.

Intermariumia käsittelevä kansainvälinen ja akateeminen konferenssi järjestettiin heinäkuussa 2017 Varsovassa Lazarskin yliopistolla.

 Katso myös 
 Reunavaltiopolitiikka
 Visegrád-ryhmä

 Lähteet 

Luokka:Poliittinen maantiede
Luokka:Puolan historia